ΓΡΑΠΤΗ ΕΡΩΤΗΣΗ E-1118/00

υποβολή: Luis Berenguer Fuster (PSE) προς την Επιτροπή

(11 Απριλίου 2000)

Θέμα: Συγχωνεύσεις στον τομέα ηλεκτρικής ενέργειας

Προσφάτως η Ευρωπαϊκή Επιτροπή εξέφρασεπαινιγμούς ως προς την περιορισμένη ανεξαρτησία των ισπανικών αρχών σε θέματα ανταγωνισμού. Η περιορισμένη αυτή ανεξαρτησία γίνεται ιδιαίτερα αισθητή σε θέματα συγχωνεύσεων. Επί του θέματος αυτού, η διαδικασία ολοκληρώνεται από την Υπηρεσία Προστασίας του Ανταγωνισμού η οποία εξαρτάται από το Υπουργείο Οικονομικών και η έγκριση εξαρτάται από την ίδια την Κυβέρνηση, ενώ το Δικαστήριο Προστασίας του Ανταγωνισμού περιορίζεται στη σύνταξη εκθέσεως.

Προσφάτως ανεκοινώθη, από πηγές προσκείμενες στο κυβερνητικό κόμμα της Ισπανίας, δημόσια προσφορά για την αγορά μετοχών της Hidrocantabricοαπό πλευράς της Unin Fenosa. Εάν η επιχείρηση αυτή αχθεί εις πέρας, θα περιορισθεί ο ανταγωνισμός στον τομέα της ηλεκτρικής ενέργειας και θα αυξηθεί η ισχύς του τρίτου φορέα στην Ισπανία. Επιπροσθέτως κυκλοφορούν και φήμες σχετικά με τη συγχώνευση των εταιρειών ENDESA, Fesca και Sevilla de Electricidad, χωρίς να έχειποβληθεί καμία σχετική αίτηση προς τις αρμόδιες επί θεμάτων ανταγωνισμού εθνικές αρχές.

Υπό τις συνθήκες αυτές δεν προβλέπεται να ληφθούν από τις ισπανικές αρχές μέτρα για τον έλεγχο των συγχωνεύσεων στον τομέα της ηλεκτρικής ενέργειας, οπότε:σκοπεύει η Επιτροπή να λάβει κάποια μέτρα για τον έλεγχο των διαδικασιών συγχώνευσης στον ισπανικό τομέα ηλεκτρικής ενέργειας;

Απάντηση του κ. Monti εξ ονόματος της Επιτροπής

(8 Ιουνίου 2000)

Η Επιτροπή, στη σύστασή της που αφορά τους γενικούς προσανατολισμούς των οικονομικών πολιτικών των κρατών μελών και της Κοινότητας(1), θέσπισε ότι η Ισπανία πρέπει να δώσει προτεραιότητα στη συνέχιση της μεταρρύθμισης του 1999 του δικαίου περί ανταγωνισμού και στα πλαίσια αυτής της μεταρρύθμισης πρέπει να δώσει ιδιαίτερη προσοχή στην ενίσχυση της ικανότητας της ανεξάρτητης αρχής ανταγωνισμού να ερευνά τιςποθέσεις.

Η Επιτροπή ελέγχει μόνο τις συγκεντρώσεις που είναι κοινοτικών διαστάσεων κατά την έννοια του κανονισμού περί συγκεντρώσεων(2).

Οι συγκεντρώσεις στις οποίες αναφέρθηκε το Αξιότιμο Μέλος του Ευρ. Κοινοβουλίου, σύμφωνα με τις πληροφορίες που έλαβε η Επιτροπή, δεν είναι κοινοτικών διαστάσεων και ήταν ή είναιπό εκτίμηση από τις ισπανικές αρχές ανταγωνισμού.

(1) Ecfin 209/00, http://europa.eu.int/comm/economy_finance/document/econeur/berg/gope2000_en.pdf.

(2) Μια συγκέντρωση είναι κοινοτικών διαστάσεων όταν:a)ο συνολικός κύκλος εργασιών που πραγματοποιούν σε διεθνή κλίμακα όλες οι ενδιαφερόμενες επιχειρήσειςπερβαίναι τα πέντε δισεκατομμύρια ευρώ, καιb)ο συνολικός κοινοτικός κύκλος εργασιών της καθεμίας από τουλάχιστον δύο από τις ενδιαφερόμενες επιχειρήσειςπερβαίνει τα 250 εκατομμύρια ευρώ, εκτός εάν καθεμία από τις ενδιαφερόμενες επιχειρήσεις πραγματοποιεί περισσότερο από τα δύο τρίτα του ολικού κοινοτικού κύκλου εργασιών της σε ένα μόνο κράτος μέλος.Μια συγκέντρωση που δεν ικανοποιεί τα ανωτέρω όρια είναι κοινοτικών διαστάσεων όταν: (α)ο συνολικός κύκλος εργασιών που πραγματοποιούν σε διεθνή κλίμακα όλες οι ενδιαφερόμενες επιχειρήσειςπερβαίνα τα 2,5 δισεκατομμύρια ευρώ"(β) στο καθένα από τουλάχιστον τρία κράτη μέλη, ο συνολικός κύκλος εργασιών που πραγματοποιούν όλες οι ενδιαφερόμενες επιχειρήσειςπερβαίνει τα 100 εκατομμύρια ευρώ"(γ) στο καθένα από τουλάχιστον τρία κράτη μέλη που έχουν συμπεριληφθεί για τον στόχο του σημείου (β), ο συνολικός κύκλος εργασιών της καθεμίας από τουλάχιστον δύο από τις ενδιαφερόμενες επιχειρήσειςπερβαίνει τα 25 εκατομμύρια ευρώ" και(δ)ο συνολικός κοινοτικός κύκλος εργασιών της καθεμίας από τουλάχιστον δύο από τις ενδιαφερόμενες επιχειρήσειςπερβαίνει τα 100 εκατομμύρια ευρώ"εκτός εάν καθεμία από τις ενδιαφερόμενες επιχειρήσεις πραγματοποιεί περισσότερο από τα δύο τρίτα του ολικού κοινοτικού κύκλου εργασιών της σε ένα μόνο κράτος μέλος.